**Nákladná doprava** je súhrn úkonov, ktorými sa uskutočňuje preprava nákladu. Je to činnosť spojená s cieľavedomým premiestňovaním hmotných predmetov v najrôznejších objemových, časových a priestorových súvislostiach za použitia rôznych dopravných prostriedkov a technológií. Na prepravu sa používajú lode, lietadlá, vlaky, vany alebo kamióny. V modernej dobe sa vo väčšine indermodálnej nákladnej doprave na dlhé vzdialenosti používajú kontajnery.

Druhy nákladnej dopravy
-----------------------

* Železničná nákladná doprava
* Cestná nákladná doprava
* Vodná nákladná doprava
* Letecká nákladná doprava

### Železničná nákladná doprava

Nákladný vlak spoločnosti Union Pacific Railroad v Hersey, Nebraska
*Bližšie informácie v hlavnom článku: Nákladný vlak*
Železničná doprava je najvhodnejšia na prepravu hromadného tovaru (uhlie, drevo, stavebniny, ropa, železná ruda apod.). Pri tovare, ktoré nemá hromadnú povahu je železničná doprava vhodná na dlhšie prepravné vzdialenosti.

### Cestná nákladná doprava

Ťahač Scania R s návesom a prívesom v Rauma, Fínsko
*Bližšie informácie v hlavnom článku: Nákladný automobil*
V roku 1892 Gottlieb Daimler zväčšil vtedy základné rozmery vozidiel a skonštruoval tak prvý nákladný automobil. Postupne v nasledujúcich rokoch dochádzalo k zlepšovaniu technológií. Zlepšovanie konštrukcie a silnejšie motory umožnili stavbu stále väčších nákladných automobilov. Aby bola zväčšená kapacita prepravovaného nákladu, boli nákladné automobily neskôr upravované pre ťahanie prívesu. Cestná doprava je často oproti železničnej doprave konkurenčne flexibilnejšia. Je to tým, že technológia jej prevádzky je jednoduchšia a tiež vďaka relačnému charakteru jej prevádzky (preprava z miesta A do miesta B). Preprava po ceste sa odohráva na cestnej sieti a tá je prístupná tisícom cestných dopravcov.

V cestnej nákladnej doprave sa obvykle členia dopravné prostriedky podľa prepravy na:

* valníkové
* sklápačové
* cisternové
* plošinové
* klanicové
* skriňové
* izotermické
* veľkoobjemové
* ťažkotonážne
* kontajnerové

a ďalej na prepravu:

* návesmi
* prívesmi

### Vodná nákladná doprava

Kontajnerová loď Prague Express spoločnosti Hapag-Lloyd na rieke Labe v blízkosti mesta Cuxhaven, Nemecko
*Bližšie informácie v hlavnom článku: Nákladná loď*
Rôzne podmienky sú vo vnútrozemskej a v námornej doprave. Riečna doprava je obmedzená dopravnými cestami (splavnými riečnymi tokmi). Preprava po vode má teda iné prevádzkové podmienky. Predovšetkým ide o množstvo prestojov, ktoré nemôže dopravný podnik ovplyvniť (vysoký alebo nízky stav hladiny vody na riekach a pod.).

### Letecká nákladná doprava

Nákladné lietadlo Boeing 747-400F spoločnosti Cargolux na letisku Komatsu Airport, Japonsko
*Bližšie informácie v hlavnom článku: Nákladné lietadlo*
Letecká nákladná doprava je obvykle rýchly spôsob prepravy nákladu. Nákladná letecká preprava je orientovaná podľa dopytu pre premiestnenie. Spravidla ide o preklad tovaru do osobných dopravných liniek alebo ide o samostatné nákladné linky či už pravidelné alebo nepravidelné.

Zdroj
-----

* *Tento článok je čiastočný alebo úplný preklad článkov Nákladní doprava na českej Wikipédii a Cargo na anglickej Wikipédii.*